ASIMAR เด้งบวกเกือบ 8% หลังไตรมาส 3 พลิกกำไร-สัญญาณเทคนิคขาขึ้น
ASIMAR เด้งบวกเกือบ 8% หลังไตรมาส 3 พลิกกำไร-สัญญาณเทคนิคขาขึ้น โดย ณ เวลา 15.14 น.อยู่ที่ 3.44 บาท บวก 0.24 บาท หรือ 7.50% มูลค่าการซื้อขาย 87.41 ล้านบาท
17 พ.ย. 2558

ผู้สื่อข่าวรายงานว่า ราคาหุ้น บริษัท เอเชียน มารีน เซอร์วิสส์ จำกัด (มหาชน) หรือ ASIMAR ณ เวลา 15.14 น.อยู่ที่ 3.44 บาท บวก 0.24 บาท หรือ 7.50% มูลค่าการซื้อขาย  87.41 ล้านบาท  โดยเปิดตลาดที่ 3.56 บาท ต่ำสุดที่ 3.42 บาท สูงสุดที่ 3.58 บาท
ASIMAR ประกาศผลการดำเนินงานงวดไตรมาส 3/58 มีกำไรสุทธิ 46.45 ล้านบาท กำไรสุทธิต่อหุ้น 0.18 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 6.25 ล้านบาท กำไรสุทธิต่อหุ้น 0.02 บาท
โดยมีกำไรเพิ่มขึ้น 643.20% คิดเป็น 40.20 ล้านบาท เมื่อเทียบกับงวดเดียวกันของปีก่อน โดยรายได้จากการรับจ้างเพิ่มขึ้น 84.20 ล้านบาทหรือคิดเป็น 64.34% โดยหลักมาจากรายได้จากงานต่อเรือเท่ากับ 108.90 ล้านบาท เพิ่มขึ้น 65.20 ล้านบาทหรือคิดเป็น 149.20% โดยในไตรมาส 3/58 งานโครงการต่อเรือที่รับรู้รายได้ครบ 100% ทั้ง 2 โครงการ และส่งมอบเรือเรียบร้อยแล้ว
ด้าน บล.คันทรี่ กรุ๊ป ระบุว่า ASIMAR ผลประกอบการ Q3 ที่ออกมาถือว่ากำไรโดดเด่นระดับ 600% รอบ 9 เดือนพลิก turnaround อย่างแรงจากปีก่อนที่ขาดทุน เป็นการส่งมอบงานตามเป้าหมายได้เสร็จสิ้น และบริษัทยังมีงานอีกไม่น้อย ทั้งงานต่อเรื่อของกรมโยธา  งานแท่นขุดเจาะน้ำมัน และงานอื่น ๆ  
การเติบโตอย่างมีนัยสำคัญนี้ทำให้ค่า PE เหลือเพียง 6 เท่า เป็นหุ้นราคาถูกเกินไปเมื่อเทียบการเติบโตอย่างนี้ ถ้าให้ค่า PE เบา ๆ ระดับ 10 เท่าราคาหุ้นควรจะไปยืนอยู่แถว 5 บาท ในเมื่อ undervalue เกินไป
ด้านสัญญาณกราฟถือว่าการขึ้นสำหรับรอบใหม่ เพราะราคาหุ้นลงมาแตะที่แนวรับ ของ W-shape และจะดีดตัวไปยัง 3.40 บาท และยังมีโอกาสวิ่งไป 3.60 บาทแนวถัดไป